Saga Vanninen

Saga Vanninen (sündinud 4. mail 2003 Tamperes) on Soome seitsmevõistleja.

Ta tuli 2021. aasta juulis Tallinnas seitsmevõistluses juunioride Euroopa meistriks, edestades Sofie Dokterit ja Marie Dehningit. Kuu aega hiljem tuli ta Nairobis Pippi Lotta Enoki ja Szabina Szűcsi ees ka juunioride maailmameistriks.

2022. aasta juunioride maailmameistrivõistlustel Calis kaitses Vanninen seitsmevõistluses tiitlit. Sellega sai temast Svetla Dimitrova ja Carolina Klüfti järel kolmas seitsmevõistleja, kes tulnud kahel korral juunioride maailmameistriks.

2023. aasta Euroopa U23 meistrivõistlustel võitis ta Dokteri ja Enoki ees kuldmedali. Maailmameistrivõistlustel Budapestis sai ta 6289 punktiga 9.koha.

2024. aasta sisemaailmameistrivõistlustel Glasgow's võitis Vanninen viievõistluses Soome rekordiga 4677 punkti Noor Vidtsi järel hõbemedali.

2025. aasta Euroopa sisemeistrivõistlustel Apeldoornis võitis ta viievõistluses Soome rekordi 4922 punktiga kuldmedali. Sama aasta sisemaailmameistrivõistlustel Nanjingis tuli ta Kate O'Connori ja Taliyah Brooksi ees maailmameistriks 4821 punktiga. 2025. aasta Euroopa U23 meistrivõistlustel Bergenis võitis ta seitsmevõistluses kuldmedali Soome rekordiga 6563 punkti.

Alates 2024. aastast on Vannineni treener olümpiavõitja Erki Nool.
 Isiklikud rekordid 

 Mitmevõistlus 

Seitsmevõistlus – 6563 punkti, 20. juuli 2025, Bergen NR
Viievõistlus – 4922 punkti, 9. märts 2025, Apeldoorn NR

 Üksikalad 
Väljas
 Ala  Tulemus  Aeg  Koht 100 m tõkkejooks  13,25  19. juuli 2023    Bergen Kõrgushüpe  1.80   27. mai 2023    Götzis Kuulitõuge  15.36   13. juuli 2023    Espoo 200 m jooks  24,30   17. juuni 2023    Kuortane Kaugushüpe  6.49   20. juuli 2025    Bergen Odavise  49.22   19. august 2021    Nairobi 800 m jooks  2.11,00   20. juuli 2025    Bergen
Sees
 Ala  Tulemus  Aeg  Koht 60 m tõkkejooks  8,19   9. märts 2025    Apeldoorn Kõrgushüpe  1.81   9. märts 2025    Apeldoorn Kuulitõuge  16.12   18. veebruar  2023    Helsingi Kaugushüpe  6.52   9. märts 2025    Apeldoorn 800 m jooks  2.20,54   1. märts 2024    Glasgow

 Viited 

 Välislingid 



Kategooria:Soome kergejõustiklased
Kategooria:Seitsmevõistlejad
Kategooria:Sündinud 2003